Still Life An Allegory Of The Vanities Of Human Life Metal Print By Harmen Van Steenwyck
Vanitas Metal Prints >
#19148 of 32007
Still Life An Allegory Of The Vanities Of Human Life Metal Print
Still Life An Allegory Of The Vanities Of Human Life by Harmen van Steenwyck
Print:Still Life An Allegory of the Vanities of Human Life by Harmen van Steenwyck - 8.00" x 6.13"
metal prints, vanitas metal prints, skull metal prints, still life metal prints, still lives metal prints, shell metal prints, sword metal prints, book metal prints, table metal prints, flagon metal prints, lute metal prints
About the Artist - Harmen van Steenwyck Cindi Bigelow, Contributor
President & CEO, Bigelow Tea
Us Troops Impact Troops Us Military Veteran's Day Lesings opgeskort weens studentebetogings | Maroela Media
Ontstoke studente het twee busse by die Kaapse Skiereiland Universiteit vir Tegnologie (KSUT) aan die brand gesteek. (Foto: Tsepo/Twitter)
Lesings is die afgelope week by verskeie universiteite opgeskort te midde van voortgesette studentebetogings. Dit kom nadat die Suid-Afrikaanse Unie van Studente (SAUS) vroeër vandeesweek ŉ oproep gedoen het dat bedrywighede by alle universiteite landswyd tot stilstand gedwing moet word totdat die regering gehoor gee aan studente se eise vir finansiële steun en akkommodasie.
Van die betogings het ook geweldadig geraak. By die Durban Universiteit vir Tegnologie is ŉ 20-jarige student doodgeskiet en by Wits het studente op ŉ eetstaking gegaan.
Studente is grootliks ontevrede oor die universiteite se hantering van agterstallige skuld, asook ŉ gebrek aan finansiering deur die nasionale finansiële hulpskema vir studente (NSFAS). Daar is ook ontevredenheid rakende behuising en vervoer.
Tshwane Universiteit vir Tegnologie
Die Tshwane Universiteit vir Tegnologie (TUT) het sy lesings Woensdag tydelik opgeskort weens die voortgesette studentebetogings. Lesings op verskeie kampusse van dié universiteit, onder andere Pretoria, Arcadia, Soshanguve, Ga-Rankuwa, eMalahleni, Mbombela en Polokwane, sal nie vandag plaasvind nie.
Volgens Willa de Ruyter, woordvoerder van TUT, is die veiligheid van personeel, studente en infrastruktuur ’n prioriteit vir die universiteit. Daarom het die universiteitsbestuur besluit om klasse eerder tydelik op te skort.
De Ruyter verduidelik dat die studente ontevrede is oor kwessies wat op ŉ nasionale vlak hanteer moet word. Die universiteitsbestuur se hande is grootliks afgekap omdat kwessies soos NSFAS-betaling by NSFAS berus.
Volgens De Ruyter is ŉ versoek aan die regering gerig om hulp te verleen dat studente so gou as moontlik kan terugkeer en lesings hervat kan word. Van die kwessies is onder meer studente-akkommodasie en toelae vir boeke, maaltye en vervoer.
“NSFAS het die reëls verander. Daarom is daar sekere studente wat toelae voor 2018 ontvang het. Studente wat ná 2018 studeer, kry dus nie dieselfde toelae nie. Daarom die ongelukkigheid,” verduidelik De Ruyter.
TUT monitor tans die situasie op sy kampusse.
Kaapse Skiereiland Universiteit vir Tegnologie
Ontstoke studente het gisteraand twee busse op die Kaapse Skiereiland Universiteit vir Tegnologie (KSUT) se Athlone-kampus aan die brand gesteek. Die administrasiegebou is ook met klippe bestook.
Altesaam 21 verdagtes, vermoedelik studente, is gisteraand buite die kampus in hegtenis geneem. Die polisie ondersoek die voorval.
Volgens Lauren Kansley, woordvoerder van KSUT, is klasse egter nié Woensdag opgeskort soos deur sommige media berig nie.
“Pogings om die universiteit se deure te sluit, lesings te ontwrig en eiendom te beskadig is nié die antwoord op doeltreffende gesprekvoering nie,” het die KSUT in ŉ verklaring gesê.
Durban Universiteit vir Tegnologie
African News Agency berig dat klasse eers Maandag by die Durban Universiteit vir Tegnologie (DUT) hervat sal word. Dít volg nadat klasse verlede week tydelik opgeskort is na die dood van ŉ student naby dié universiteit se Steve Biko-kampus.
Mlungisi Madonsela (20) is doodgeskiet tydens ŉ onderonsie met ŉ privaat veiligheidswag. Madonsela is naby die administrasiegebou by die kampus geskiet.
Die voorval het plaasgevind te midde van gewelddadige betogings deur studente as gevolg van betalings van NSFAS en studenteregistrasies wat sloer. “Die besluit is deur die uitvoerende bestuurskomitee en die uitvoerende komitee van die senaat geneem,” het die universiteit in ŉ verklaring gesê. Die senaat het gevolglik besluit dat elke fakulteit en akademiese departement van die universiteit ’n opvangprogram moet implementeer om die tyd in te haal wat weens die betogings verlore gegaan het.
Ek dink dit is die probleem in SA als moet verniet wees hoe moet mense dan salarisse verdien? En om als te brand of te verniel is mos die antwoord wonder waar kom die geld vandaan om dit te herbou
Skort finansiering en klasse op vir studente wat staak en verbied en verhoed toekomstige toegang tot kampusse vir hierdie studente, al is dit n duisend studente of nie!
GAAN LEER VIR N BETER TOEKOMS??? M aar dan brand en plunder alles voor eksams
Ag nee man! waarvoor betaal ons so duur aan studies en dit gebeur???
So lyk opvoeding deur comrades en kaders.
Helena · 5 dae gelede
Wil als gratis hê, sal hul ook eendag gratis werk verrig??
Wonder ek ook Helena!
Woedend · 5 dae gelede
En soooo gaan dit aaan en aaan en aaan hulle verwoes brand af en gaan te kere omdat daar nie gehoor gegee word aan hulle eise nie, En hulle voel n veer wie en wat hulle in die proses beskadig en vernietig en seer maak. Net omdat hulle hul sin wil hê. So nou vra ek die vraag af wat se voorbeeld stel hulle? Of ek glo nie ek moet eers die vraag vra nie, want hulle ken dit nie!! Maar intussen word die speelgoed die heeltyd uit die kot gegooi, en hulle word leeeeekker vet gevoer met melk. Wanneer hulle eendag instap by n werk dan gaan hulle seker tantrums gooi vir n blink nuwe sportsmotor. Liewe aarde word groot julle is daar om te studeer, nie om die lewe gemaklik te wil hê nie!!!!
Ons moet hulle help om als te vernietig! Dis ons redding!! Skenk klippe en petrol dan sal ons gou weet waarheen ons oppad is. En die sogenaamde beleggers!
lorita · 5 dae gelede
Ja nee, net in SA verwoes ons die instansie waarvoor ons gratis onderrig eis, HIE-HIE en dan wag ons more vir die bus (terwyl ons toi toi oor vervoer ook) wat ons vandag afgebrand het.
Ek stem! Brand twee van die drie treine wat oor is want daar is te min treine! Lag my lam vir die lot!
PPP · 5 dae gelede
Ja dit is so wil alles verniet hê, so het hulle die ANC n paar jaar terug gesê kry vir julle verniet krag,ons gaan ook nie daarvoor betaal nie, kyk waar sit Eskom nou teen April gaan daar nie meer geld wees nie wat nou.
B A K H A N D! Kry alles verniet, word dalk betaal omdat hulle nie werk het nie en raai wie betaal daarvoor?
Vivian · 5 dae gelede
Eks bruin,my seun kan nie studeer want ons beslis nie oor die geld om als te dek nie!Hy moet werk en spaar,ons sal help so veel ons kan.My kinders moenie bakhand staan vir enigiets nie.Hulle moet trots voel oor hulle harde werk en opoffering PUNT.Sommige anderskleuriges probeer hul kinders regte waardes en ingesteldheid leer.
Stripes · 5 dae gelede
As hulle nie betaal nie, skryf hulle nie eksamen of draf klas nie. Gaan kry ‘n studielening by ‘n bank of kry ‘n besigheid om jou te borg. Afbreek, afbrand, verniel en verwoes kan hulle goed doen en more huil hulle daar is nie genoeg klaskamers nie ens nie. Is omdat hulle alles verniet in die lewe wil hê dat hulle vere voel vir ander se eiendom nie en nog minder gee hulle om of ander wat wel betaal het ontwrig word of nie. EK wil dit so en so hê en te duiwel met die res en die anc regering is te flippen slapgat om die polisie en weermag te kry of die spul studente die nodige opleiding te gee.
Vivian, jou kind/kinders kan trots voel om jou as ouer te hê. Sterkte met jou seun se toekoms, ek hoop hy word iewers met ‘n beurs beloon sodat hy kan gaan studeer.